McBride daag Valke-baas uit | Maroela Media
Robert McBride tydens die perskonferensie in Pretoria. Foto: Jonisayi Maromo/ANA
Mokotedi het Maandag verskeie aanklagte, wat hoogverraad, korrupsie, dwarsboming van die gereg, belastingontduiking en spioenasie insluit, teen McBride, Shadrack Sibiya, die voormalige Gautengse hoof van die Valke, Paul O'Sullivan, forensiese ondersoeker en kapt. Candice Coetzee, 'n ondersoekbeampte, ingedien.
Die vier word daarvan beskuldig dat hulle probeer om pres. Jacob Zuma te verdryf.
McBride het Dinsdag tydens 'n perskonferensie in Pretoria gesê die aantygings teen hom pla hom nie en net soos die vorige uitleweringsake teen hom en Sibiya nie kon standhou nie, sal die jongste aanklagte ook nie.
"Ek wil graag die klaer in die saak, genl. Prins Mokotedi, uitdaag om 'n leuensverklikkerstoets terselfdertyd op regstreekse televisie te ondergaan. Ons sal daarvoor betaal," het McBride gesê.
"Dit maak nie saak wat jy doen nie, die waarheid kan nie met rook en spieëls verander word nie. Hierdie is 'n foefie net soos die vuurpoel-storie [by Zuma se Nkandla-woning]. Ons is nie bang hiervoor nie. Dit sal in duie stort, net soos die uitleweringsake. Ons sal nie geïntimideer word nie," het hy gesê.
Hy het gesê die tydsberekening is duister en moet bevraagteken word.
UK verhoog klasgelde vir 2017
Daar is twee probleme met McBride se geloofwaardigheid. Eerstens dat hy as amnestie gegunde bomplanter (waar verskeie mense gesterf het) uit die vorige bedeling altyd nog in poste dien waar integriteit en dissipline vereis word…..en uit sy optredes tot dusver het hy bloot nie sulke kwaliteite nie. Tweedens, sy voorliefde om aanhoudend uit aanklagte te wil kom deur hof toe te hardloop en andere te beskuldig, wyl hy die aangeklaagde is, nes Zuma…. Nee wat, hoe gouer McBride uit die openbare oog verwyder word, hoe vinniger sal die funksionaliteit en beeld van OPOD verbeter.
Leuenverklikkerstoetse is onbetroubaar en word gewoonlik gebruik om skadu te werp en te intimideer. Versuim om gehoor te gee word waninterpreteer as vrees om uitgevang te word. Dit geniet geen regserkenning nie.
Wat het van Malema en Zuma se belastingontduiking sake geword? Kyk Mc Bride is nie 'n gunsteling nie, maar hoekom sloer ander se sake so? As jy 'n politikus is word jy vrygeskeld van belasting of hoe? Hoekom sit ander mense in die tronk daarvoor? Ag die regstelsel in SA is 'n joke. Wonder net hoe kry hulle Afriforum (Beeld van vandag) daarby ingesleep?
Wat is die storie met vanoggend se koerantopskrifte wat uitblaker dat McBride en Solidariteit saam konkel?
dit behoort interessante gevolge te he. ag genl mokotedi as jy almal wat teen Zuma is en hom as pros wil he nie gaan aankla en oordeel beter jy begin tronke bou.